cyanic-selkie/wikianc huggingface dataset:
Tungtvassaksjonen
Filmar
Det er spelt inn to kinofilmar om tungvassabotasjen på Vemork: den norske, delvis dokumentariske spelefilmen Kampen om tungtvannet frå 1948 og det britiske actioneventyret Heltene fra Telemark (The Heroes of Telemark) frå 1965. I den norske versjonen er det fleire av skodespelarane som speler seg sjølv.
Ramsay MacDonald
Liv og gjerning
MacDonald var frå Lossiemouth i Skottland. Han var ein av tre sentrale aktørar då Det britiske arbeidarpartiet vart skipa i 1900, Keir Hardie og Arthur Henderson dei to andre. Frå 1906 representerte han Arbeidarpartiet i parlamentet, vald frå Leicester. Perioden 1911-14 var han parlamentarisk leiar for Arbeidarparti-gruppa. Som pasifist var han mot den britiske deltakinga i fyrste verdskrigen. Dette førte til at mista leiarposisjonen i partiet, og i 1918 vart han ikkje attvald til parlamentet. Frå hausten 1922 representerte han valkrinsen Aberavon i parlamentet og vart på ny parlamentarisk leiar for Arbeidarpartiet.
22. januar 1924 vart MacDonald leiar av ei mindretalsregjering, med støtte frå det liberale partiet. Etter parlamentsvalet hausten 1924 gjekk regjeringa hans av. Fem år seinare fekk Arbeidarpartiet den største partigruppa i parlamentet og MacDonald vart på ny statsminister. Den andre arbeidarparti-regjeringa vart sterkt prega av den store depresjonen og vart i 1931 splitta i synet på den økonomiske politikken. Oppmoda av kongen, danna MacDonald i august ei nasjonal samlingsregjering som ville gjennomføre utgiftskutt for å forsvare gullstandarden, ein politikk som vart forlaten etter ein streik i den britiske atlanterhavsflåten.
Frå 1931 til 1935 var MacDonald statsminister i ei samlingsregjering dominert av konservative statsrådar og støtta av berre nokre få Labour-medlemmer. MacDonald vart utvist frå Arbeidarpartiet, som kalla han ein svikar. Gjennom parlamentsvalet i oktober 1931 fekk samlingsregjeringa ein overveldande majoritet, Arbeidarpartiet vart redusert til kring 50 sete i Underhuset. Stendig sviktande helse leia til at han gjekk av som statsminister i 1935. I staden leidde han det viktige kongsrådet til han trekte seg tilbake i 1937, mindre enn eit halvår før han døydde.
Musandam guvernement
Guvernementet dekkjer Musandamhalvøya som stikk ut i Hormuzsundet, det smale innløpet til Persiabukta, frå Den arabiske halvøya. Musandamhalvøya er ein eksklave i Oman, skild frå resten av landet av Dei sameinte arabiske emirata. Plasseringa gjev Oman delvis kontroll, i lag med Iran, over det strategiske sundet. Nord på Musandam, kring Kumzar, vert det tala kumzari, som er eit sørvestiransk språk nært knytt til larestani og luri. Musandamhalvøya har eit areal på 1 800 km² og eit folketal 31 425 innbyggjarar.
Hovudform
Hovudform er eit tidlegare omgrep i norsk rettskriving der visse fastsette skriveformer eller bøyingsformer skal brukast i statsforvaltinga og i lærebøker, samanfallande med læreboknormalen. Former som ikkje kunne brukast slik blei kalla sideformer.
Musandam guvernement
Tidlegare var det heller vanskeleg å nå halvøya, der dei einaste mogelegheitene var nokre få flyruter eller ein ti timar lang køyretur gjennom fire immigrasjonspostar. Den raskaste passasjerferja i verda opna opp mellom Muscat og Musandam i august 2008 for å gjere regionen meir tilgjengeleg.
Provinsar
Musandam guvernement består av fire provinsar (wilayat): Khasab er regionssenteret i guvernementet.
Geografi
Den kuperte kystlinja minnar om fjordar fleire stader, men vart ikkje skapt av isbrear og i staden forma av rørsler i jordskorpa. Den arabiske plata vert sakte pressa under den eurasiatiske plata og skapt dei jordskjelvutsette fjella i Iran. Langs kanten av den arabiske plata søkk Musandamhalvøya. Dei høgare fjella er framleis over vatn, medan havet har fylt inn dalane mellom fjella.
Islas del Atlántico Sur
Islas del Atlántico Sur er eit av dei fire departementa som utgjer den argentinske provinsen Tierra del Fuego, Antártida e Islas del Atlántico Sur. Departementet består av øygruppene Falklandsøyane, Sør-Georgia og Sør-Sandwichøyane og har eit samla areal på 16 955 km².
Falklandsøyane og Sør-Georgia og Sør-Sandwichøyane er under britisk administrasjon og vert sett på av Argentina som ulovleg okkupert. Argentina okkuperte øyane i 1982, men Storbritannia erobra dei attende i løpet av den 74 dagar lange Falklandskrigen.
Sør-Orknøyane ligg sør på 60 gradar sørleg breidde, og vert dermed omfatta av Antarktistraktaten. Statar som har tiltredd traktaten skal ikkje gjera noko for å hevda, støtte eller nekta for territorielle krav i Antarktika, men traktaten slår òg fast at statane ikkje har gjeve opp dei territoriale krava sine då dei inngjekk han. Både Argentina og Storbritannia, som begge har tiltredd traktaten, gjer krav på øygruppa.
Lagh Doss
Lagh Doss er ein innsjø i San Bernardino i Val Mesolcina i Graubünden i Sveits. Han ligg 1652 meter over havet.
Bolkarfjella
Bolkarfjella (tyrkisk Bolkar Dağları, tidlegare Bulgar Dagh) er ei fjellkjede som ligg sentralt i Taurusfjella sør i Tyrkia. Ho grensar til Göksuelva i vest og Pozantıelva i aust. Den nordlege delen av fjella ligg i provinsen Niğde, medan dei sørlege områda ligg i provinsen Mersin.
Vipera bulgardaghica er ein giftig slange som er endemisk for fjellkjeda.
Mount Robert Scott
Mount Robert Scott er eit lite, flatt og snødekt fjell som stig til over 1 000 m og ligg like sør for Ebony Ridge i Commonwealth Range. Det vart oppdaga av Nimrod-ekspedisjonen (1907-09) under Ernest Shackleton, som namngav fjellet etter kaptein Robert F. Scott. Shackleton hadde vore eit medlem av sørpolgruppa til Scott som nådde 82 º17'S under «Discovery»-ekspedisjonen (1901-04).
Grosdjovo
Grosdjovo (bulgarsk Гроздьово) er ein landsby i kommunen Dolni tsjiflik i provinsen Varna i Bulgaria. Ved folketeljinga i 2011 hadde landsbyen 2 427 innbyggjarar.
Liberty Island
Liberty Island er ei øy i New York Harbour utanfor Manhattan i New York, best kjend som staden Fridomsgudinna er plassert. Øya heitte opphavleg Bedloe's Island, men fekk i 1956 det nye namnet Liberty Island.
Digitale skilje
Eit digitalt skilje er ein økonomisk eller sosial ulikskap som endrar seg som følgje av at forskjellige grupper i samfunnet får ulik tilgang til teknologi. Ikkje alle menneskje har pengar til datamaskin eller nettilkopling, og ikkje alle har den kunnskapen dei treng for å kople seg opp og halde utstyret gåande.
Stork Ridge
Stork Ridge er ein rygg som går frå vest-sørvest, og er 1 nautisk mil (1,9 km) lang og med ei høgd opp mot kring 420 moh, 3,5 nautiske mil (6 km) nordvest for Rothera Point, søraust på Adelaide Island. Han vart namngjeven etter ei hydrografisk undersøking av Storbritannia og vart markert av ein stokk med flagg på, slik at det såg ut som ein stork på ryggen.
Digitale skilje
Noreg i dag
I Noreg brukar ein skulen til å utbreie og forbetre den digitale kompetansen til befolkninga, og styresmaktene har løyvt store summar for å sikre at barn får bruke datamaskin og Internett i skulekvardagen. Digitale ferdigheiter står på pensum i så å seie alle fag på alle klassesteg. I Noreg i dag handlar ikkje skiljene så mykje om tilgangen til teknologi, men bruksmønsteret ein benyttar. Alle elevar i den vidaregåande skulen må ha tilgang til datamaskin, og får dette dekkja av staten gjennom lånekassen. Difor handlar skiljene meir om både kva kunnskap ein person har om teknologien, og korleis han brukar den.
Niels Johan Nielsen
Niels Johan Nielsen var ein norsk skulemann frå Bergen, stortingsmann 1877-79.
Clark Gable
Clark Gable var ein amerikansk skodespelar.
Niels Johan Nielsen
Nielsen var medlem av formannskapet i Bergen 1873-76, varaordførar 1876. Sidan var han bystyremedlem 1877-88. På valtinget 1876 vart han vald til 1. representant frå Bergen til Stortinget og møtte 1877-79 på Tinget, der han var medlem i Kyrkjekomiteen.
Clark Gable
Gable er mest kjend for rolla som Rhett Butler i filmen Tatt av vinden frå 1939, ei rolle som vart nominert til Oscar for beste mannlege hovudrolle. Han vann prisen i 1934 for filmen Det hendte en natt, og vart òg nominert for si rolle i Mytteriet på Bounty i 1935. Andre kjende filmar var Fristelser (1932), Hustru kontra sekretær (1936), Saratoga (1937), Mogambo (1953) og Uten feste (1961), som vart den siste filmen hans. Gable døydde 59 år gammal av eit hjarteinfarkt berre nokre få dagar etter at innspelinga av Uten feste vart ferdig.
Gable spelte mot nokre av dei best kjende kvinnelege skodespelarane i Hollywood. Han og Joan Crawford spelte i åtte filmar saman, Myrna Loy spelte saman med han sju gonger og Jean Harlow seks gonger. Han spelte òg i fire filmar saman med Lana Turner og i tre filmar med både Norma Shearer og Ava Gardner. I 1999 vart Gable kåra til tidenes sjuande største mannlege filmlegende av Det amerikanske filminstituttet.
Biografi
Gable vart fødd 1. februar 1901 i Cadiz i Ohio. Då han var sju månader gammal døydde mor hans. Som sekstenåring slutta han på skulen og byrja å jobba på ein fabrikk. Etter at han såg eit stykke som imponerte han, bestemte han seg for å verta skodespelar. Han byrja å turnera med ulike teatergrupper av varierande kvalitet. Han skaffa seg òg tidvis inntekter som seljar og industriarbeid.
Norvegiaodden
Norvegiaodden er eit nes på Bouvetøya som ligg 2 nautiske mil (3,7 km) sør for Kapp Circoncision vest på øya. Det vart først grovt kartlagt frå «Valdivia» i 1898 av den tyske ekspedisjonen under Karl Chun. Det vart kartlagt på ny i desember 1927 av den første Norvegiaekspedisjonen under kaptein Harald Horntvedt. Det vart namngjeve av Horntvedt etter ekspedisjonsskipet hans, «Norvegia». Bennskjera ligg like vest for odden.
Enggullstjerne
Enggullstjerne (Gagea pratensis) er ei plante i gullstjerneslekta i liljefamilien. Arten kjem frå Europa.
I Noreg er arten ein framandart, men det er uvisst korleis han har kome inn. Arten er først funnen i norsk natur i 1912, og er kjend frå Osloområdet. I Framandartslista 2018 er arten registrert med låg risiko (LO).
Fylkesveg 622 i Rogaland
Fylkesveg 622 i Rogaland går mellom Seltveit i Finnøy kommune og Tuftene i Hjelmeland kommune. Vegen er 28,8 km lang.
Mount Strybing
Mount Strybing er eit fjell (3200 moh) som ligg 6 km søraust for Mount Craddock sør i Sentinel Range i Ellsworth Mountains. Det er knytt til Mount Craddock via Karnare Col. Det vart først kartlagd av United States Geological Survey (USGS) frå landmålingar og flyfoto teken av U.S. Navy i 1957-59. Det vart namngjeve av Advisory Committee on Antarctic Names (US-ACAN) etter Henry Strybing, ein navigatør i United States Marine Corps (USMC) på flyturane til dette området i 1957-58. Under ein flytur han var med på kræsjlanda flyet hans og eit redningsmannskap hjelpte til å reparere flyet på staden. Flyet og mannskapet klarte til slutt å ta av og kome seg trygt heim att.
Diktet Annendagsfesten
Annendagsfesten er eit av Ingeborg Refling Hagens mest kjende episke dikt, og fortel historia om fattiggjenta Else, som er "bortsett på en storgard øst ved fjorden". Diktet inneheld mykje av den same sosiale kritikken ein finn i Hagens tidlege noveller, men her er det og snakk om kulturarv.
Handling
Else fortel handlinga i diktet retrospektivt medan ho ligg for døden. Lydaren er ein prest ho har bodsendt, sidan ho ikkje orker å tilgje det som ein gong hende med ho. Ho reknar med at presten kan lyse fred over ho, sidan tilgjeving må til for å oppnå frelse.
Då Else var lita, vart ho sett bort på legd til ein storgard, og var barnejente. Men ho hadde tilgang på ein rik slektsarv, viser og folketonar, og var god til å synge. Dette syner seg å bli ei mogleg redning. Læraren i bygda har skjøna kva Else kan, og bed ho om å hjelpe dei andre når jentekoret skal synge julesongar på annendagsfesten på den andre sida av fjorden. Så Else tek samvetsfullt i, og greier sistpå å lære opp jamvel dei treigaste i flokken til å synge. For dette blir ho lovt både "skor og kjole", og presten bed ho om å stå "fremst i koret". Ho ser svært fram til dette.
Men same kvelden som festen skal til, blir ho brått beden om å halde seg heime for å "gi veslegutten mat". Ho blir harm og svarar attende, men får vita at dei ikkje treng ho når dei kan synge likevel. Og så blir ho ståande att når dei andre fer. Diktet veks til ein dramatisk visjon av svik, der Else kjenner at ei ugle utanfor glaset varslar død. Ho stiller seg i det opne glaset og syng med av alle krefter til bringa brest, og husfolket finn ho sjuk. Etter det, og ein får tru resten av livet, syng ho aldri meir. "Alle klokken inni brystet tagte stilt som dom var rustne". Og ho kan aldri tilgje det som vart gjort mot ho.
Diktet ender med at ho døyr, men kjenner på seg sjølv at ho ikkje evner å ta imot nåden ho visseleg fortener.
Tema
Diktet innehelt ein klår klassekritikk, der den herskande gruppa ranar (diktets eigne ord) kulturarven frå den undertrykte gruppa (husmannsjenta) for å dra nytte av han sjølv. I eit samfunnsperspektiv kan dette tolkast som kritikk av "sviket mot folket", der ein opphevjar noko til "kultur" ved å fråkjenne den opphavlege gruppa retten til arvegodset. Prinsippa i denne tankegangen førte seinare til opprettinga av kulturrørsla Suttung.
På eit individuelt plan kan ein sjå diktet som eit oppgjer med synet på kunstnarar, som gjerne gjer store arbeid for fellesskapen utan kjensle av skikkeleg takksemd.
Ein del av problemstillinga er og nytta i novella Svartsnær, der kulturarven blir nytta som tilflukt og trøyst.
Bruk
Annendagsfesten har vore mykje nytta til opplesing, både som solonummer og i grupper. Det er truleg eit av Refling Hagens mest framførte dikt, og er og publisert fleire gonger. Tematikken i diktet har gjort det mykje nytta i Suttungrørsla.
Lars Reinton
Lars Reinton var ein norsk historikar og skulemann frå Hol i Hallingdal.
Far hans var lærar og kyrkjesongar. Lars Reinton sjølv engasjerte seg i den radikale rørsla Mot Dag då han var student i Oslo, samstundes var han formann i Studentmållaget. Etter han vart cand.philol. i 1928, underviste han i den høgre skulen til 1955.
Frå 1937 til 1982 gav Lars Reinton og broren Sigurd S. Reinton ut det åtte band store bygdebokverket Folk og fortid i Hol, eit pionerarbeid i norsk bygdeboklitteratur og lokalhistorie. Doktoravhandlinga om Villandane kom i 1939.
I 1941 vart Lars Reinton avsett frå stillinga si. Sidan var han knytt til Instituttet for sammenlignende kulturforskning fram til 1955. Perioden 1955-61 gav han ut Seterbruket i Noreg. Seinare kom ein biografi om Olav Sletto i 1966. I 1969 kom Viehwirtschaft und Hirtenkultur, eit konsentrat av boka om seterbruket.
Reinton var statsstipendiat frå 1957. I 1960-åra førelas han nokre semester i landbrukssoge ved Noregs Landbrukshøgskule.
Reinton var formann i Landslaget for bygde- og byhistorie fra 1945 til 1970 og redaktør i tidsskriftet Heimen. Han var medlem i Vitenskapsakademiet frå 1956.
Grande Dixence
Grande Dixence er eit vasskraft-kompleks som består av den 285 meter høge Grande Dixence-demninga og kraftstasjonane Bieudron, Fionnay, Nendaz og Chandoline i kantonen Valais, heilt sørvest i Sveits.
Roberts Massif
Roberts Massif er eit merkverdig, snøfritt fjellmassiv ved toppen av Shackletonbreen. Det har ei høgd på over 2700 m og dekkjer eit område på 160 km². Det vart vitja av den sørlege geolog-gruppa frå New Zealand Geological Survey Antarctic Expedition (NZGSAE) (1961–62), som namngav det etter A.R. Roberts, leiar ved Scott-basen for sommaren 1961-62.
Grande Dixence
Bieudron-stasjonen i Cleuson har tre peltonturbinar kvar på 432 - 449 MW, med totalt installert vasskrafteffekt på 1269 MW. Direkteeffekten av Grand Dixence og litt kraft frå Mauvoisin-demninga (128 MW), gjev ein vannkraftproduksjon på inntil 1800-2100 MW i heile komplekset.
Grande Dixence vasskraftverk er eit kompleks som omfattar følgjande fire kraftstasjonar:
Reservoara omfattar Lac de Cleuson på 0,51 km², og Lac des Dix på 3,65 km². Sistnemnde blir regulert av Grande Dixence-demninga, som er heile 285 meter høg og dermed den høgaste i Europa. Vekta til demninga er 15 millionar tonn, meir enn vekta av Keops-pyramiden. Innsjøen, som ligg 2364 moh, blir inntil 284 meter djup når han er fylt opp med inntil 400 millionar m³ vatn.
Dei fire kraftstasjonane ligg 1800 meter lågare enn demninga, altså på om lag 550 moh nede i Rhône-dalen. Det er i tillegg eigne pumpestasjonar i Arolla, Ferpècle, Stafel og Z'Mutt. Operatørselskapet er det lokale konsortiet Grande Dixence SA, som vart grunnlagt i 1950 og held til i byen Seten. Årleg produksjon er på om lag 2 TWh, som utgjer om lag ein femtedel av den elektriske krafta som blir produsert ved hjelp av oppdemming i Sveits.
I år 2000 oppstod det eit brot i det eine avløpsrøret for vatn frå demninga, og anlegget vart stengt for rekonstruksjon. Dette starta i 2005 og stod ferdig i 2010.
Bakgrunnsstoff
Lac des Dix Grande Dixence
Strabon
Strabon (gresk Στράβων, latin Strabo, fødd 63/64 fvt., død kring 24 evt.) var ein gresk historikar, geograf og filosof. I dag blir Strabon best hugsa for verket sitt på 17 bind, Geografika, som bokstavleg tyder «geografi». Det presenterer ei utfyllande forteljing om folk og stader frå ulike regionar i den kjende verda på den tida.
Strabon var fødd inn i ein rik familie frå Amaseia i Pontos, i dag Amasya i Tyrkia, som på den tida nyleg hadde vorte del av Den romerske republikken. Han studerte under ulike geografar og filosofar, først i Nysa, seinare i Roma. Filosofisk sett var han ein stoikar og politisk var han tilhengjar av romersk imperialisme. Seinare drog han på viktige reiser til blant andre Egypt og Etiopia. Det er ikkje kjent når hans Geografika vart skriven, men kommentarar i verket plasserer den endelege versjonen innanfor styret til keisar Tiberius. Nokre meiner han starta å skrive rundt år 7, andre rundt 18. Kong Juba av Maurousia sitt dødsfall i år 23 er derimot nemnd.
Strabon si Historie er nesten heilt tapt. Strabon siterer seg sjølv, og andre klassiske forfattarar nemner at han fanst, men det einaste overlevande dokumentet er eit fragment av papyrus som no tilhøyrer universitetet i Milano.
Fleire ulike tidspunkt har vorte foreslått for kva tid Strabon døydde, men dei fleste meiner det var kort tid etter år 23.
Egelsee i Aargau
Egelsee er ein innsjø ved Bergdietikon i Aargau i Sveits. Han har eit overflateareal på 2 ha og er den største naturlege innsjøen i kantonen.
Balustrade
Balustrade (frå fransk, avleidd av baluster) er eit rekkverk eller dekorativt arkitektonisk element laga av fleire balustrar, handlist og fotlist. Det kan brukast både innan- og utandørs, og kan ofte danna brystning eller rekkverk langs kanten av golv eller terrasse eller langs bruer og trapper. Balustradar er ofte av stein eller mur, men kan også vera av tre eller metall.
Øglefiskar
Øglefiskar (Aulopiformes) er ei gruppe eigentlege beinfiskar. Fleire av undergruppene er lite kjend.
Ordenen består av 188 fiskeartar som lever djupt i havet. Nokre av dei er hermafrodittar.
I norske farvatn kjenner ein til to artar, liten og stor laksetobis.
Leppeblomordenen
Leppeblomordenen (Lamiales) er ein orden i korgplante-kladen Asteridae, som er tofrøblada blomsterplantar. Velkjende medlemmer av denne gruppa er askeslekta, sjasmin, lavendel, oliven, syrin, teak og fleire krydderplantar som basilikum, mynte og rosmarin.
Familiar
Leppeblomordenen omfattar i APG II-systemet 22 familiar. Den tidlegare vasshårfamilien (Callitrichaceae) er her rekna som ein underfamilie av den reviderte kjempefamilien (Plantaginaceae). Familiane er:
Den tidlegare maskeblomfamilien, i sitt tradisjonelle omfang, var ei stor gruppe som har gått gjennom store taksonomiske endringar og reklassifiseringar. Med APG II-systemet i 2003 blei gruppa igjen kraftig endra, ved at nesten alle slektene blei overførde til anten den reviderte kjempefamilien (Plantaginaceae) eller snylterotfamilien (Orobanchaceae).
Kaliyuga
Kaliyuga (devanāgarī कली युग; 'Kali-tida') er, i følgje hinduskrifter, den siste av dei fire utviklingsfasene verda går gjennom som ein del av yuga-syklusen. Dei andre tidsaldrane er dvaparayuga, tretayuga og satyayuga. Ved slutten av kaliyuga går verda under.
Akrostolion
Ein akrostolion (frå latinsk acrostolium) er ein stamnpryd som ein finn i baugen på oldtidsskip, som romerske eller greske galeiar. Det er ein boga forlenging oppover i baugen på skipet, og enda ofte i ein hjem, skjold eller dyremotiv.
Kaliyuga
Kaliyuga skal vera den tidsalderen der menneska blir andeleg svekka. I hinduisme blir moral eller dharma ofte representert som ein okse. I Satya Yuga, den første tidsalderen, har oksen fire bein, men i kvar tidsalder blir talet på bein redusert. I Kali er moralen så svekka at oksen berre har ein fot å stå på.
I følgje Surya Siddhanta, ei astronomisk avhandling som er utgangspunktet for alle hindu- og buddhist-kalenderar, tok tidsalderen Kali Yuga til ved midnatt (00:00) den 23. januar 3102 f.Kr. i den gregorianske kalenderen. Same tidspunkt blir òg rekna av mange hinduar for å vere då Krishna forlét lekamen sin.
Fylkesveg 623 i Rogaland
Fylkesveg 623 i Rogaland går mellom Jørstad og Bergaland i Finnøy kommune. Vegen er 4,4 km lang.
Trygve Sverdrup
Trygve Sverdrup var ein norsk marineoffiser og Høgre-politikar som var ordførar i Tønsberg og stortingsmann for kjøpstadene i Vestfold.
Sverdrup var son til ein ingeniør busett i Kristiania. Sjølv utdanna han seg til sjøoffiser i 1908, premierløytnant frå 1911. I 1911-12 fekk han stipend for å kunne studere motorteknikk og elektroteknikk ved Charlottenburg techn. Hochschule i Tyskland. Frå 1913 til -20 var han i undervassbåtteneste i Marinen. Etter ein treårsperiode som havarisjef i Jac. O. Lyngaas & Co. var han tilbake i Marinen frå 1923 som kaptein. Perioden 1923-34 var han ubåtsjef. Forfremja til kommandørkaptein 1. desember 1937.
Sverdrup var medlem av bystyret i Tønsberg frå 1923, varaordførar 1934-36 og ordførar 1936-37. Han var i si tid formann i kommunikasjonskomiteen i byen, og styreformann 1928-37 i De kommunale kinematografers styre i Tønsberg. Hausten 1933 vart han vald til stortingsrepresentant frå valkrinsen med dei fire kjøpstadene i Vestfold, vald for partiet Høgre. Etter attval i 1936 var han tingmann 1937-45. Alle sesjonane på Stortinget var han medlem i Militærkomiteen.
Under andre verdskrigen vart Sverdrup arrestert av okkupasjonsmakta. Frå 12. januar 1942 sat han fengsla på Grini til 6. februar 1942. Sidan var han krigsfange i Tyskland, kom heim 28. mai 1945.
Hyperrealisme
Hyperrealisme er ein sjanger innan biletkunst der teikning, måleri og skulpturar liknar på høgoppløyselege fotografi. Dei kan òg minna om glansfulle illustrasjonar for publikasjonar frå og med 1970-talet gjort med airbrush ved at bileta blei særs fargerike og med same skarpe fokus over heile biletflata. Hyperrealisme som kunsthistorisk omgrep kan kallast ei vidareføring av fotorealisme ut frå metodenbruken i framstillinga av bilete som er «meir realistisk enn realismen» eller «meir verkelege enn røyndomen sjølv». Omgrepet er hovudsakleg nytta om ei uavhengig kunstrørsle og kunstnerisk stil hovudsakleg i USA og delvis i Europa som utvikla seg tidleg på 2000-talet.
Historisk var det truleg ein belgisk kunstutstillar og gallerieigar, Isy Brachot, som var først ute med omgrepet Hyperréalisme, då som ein tittel for ei utstilling i Brussel i 1973. Utstillinga var prega av amerikanske fotorealistar, men òg europeiske. Uttrykket er sidan brukt i Europa, vanlegvis om malarar som arbeidde ut frå eller tilsvarande fotorealismen.
Hyperrealisme kontra fotorealisme
Hyperrealisme er ikkje utelukkande biletframstilling som ser figurativt eller utelukkande fotografisk ut, men har ei litterær tilnærming som i forlenginga av fotorealistiske måleri frå slutten av 1900-talet. Hyperrealistiske kunstmålarar og skulptørar nyttar fotografi som referansekjelde for å skapa ei meir endeleg og detaljert attgjeving der meir avgrensa fotorealistar tenderer til å etterlikna fotografiske bilete for å oppnå tilsvarande kvalitet. Sidan fotorealisme har utvikla seg frå popkunst tenderar fotorealistiske bilete til å vera tette, presise og med vektlegging av det realistiske og daglegdagse.
Hyperrealisme, sjølv om det er fotografisk i vesen, har stilistisk sett ofte eit mjukare og langt meir komplekst fokus på dei emna som blir avbilda eller representerte. Desse objekta, førestillingane og scenene i hyperrealistiske måleri og skulpturar er ofte presenterte som eit levande, handgripeleg objekt og er ekstremt detaljerte for å skapa illusjonen av ein røyndom ein ikkje kan sjå i eit ordinært fotografi. Det tyder ikkje naudsynlegvis at hyperrealisme er surrealistisk i vesen, sjølv om dei òg kan vera det, men teksturen, overflata, lyseffektane og skuggar opptrer med ei klårare, meir detaljert framstilling og meir bestemt enn eit referansefotografi eller sjølv det faktiske objektet i seg sjølv. Hyperrealisme har blant anna røter i filosofien til Jean Baudrillard; «simuleringa av noko som eigenleg aldri har eksistert.» I denne forstanden skapar hyperrealistar ein falsk røyndom, ein overtydande illusjon basert på ein simulert røyndom, som eit digitalt fotografi som er blitt behandla i eit biletprogram som Adobe Photoshop. Hyperrealistiske måleri og skulpturar er ein utvekst av ekstremt høgoppløyselege bilde som er frambrakt av digitale kamera og vist på datamaskinar. Medan fotorealisme emulerer analogt fotografi, kan ein seia at hyperrealisme nyttar digital biletbruk og biletspråk, og ekspanderer det til å skapa ei ny form for røyndom. Hyperrealistiske måleri og skulpturar konfronterer tilskodaren med illusjonen av manipulerte høgoppløyselege bilete, om enn meir omhyggeleg.
Thorvald Olsen
Thorvald Olsen var ein norsk jurist og embetsmann frå Bergen, stortingsmann 1851 og 1877-79. Andreas Olsen var far hans og Rolf Olsen ein eldre bror.
Thorvald Olsen vart student frå Skien skule i 1838 og var ferdig utdanna cand.jur. i 1843. Der etter var han fullmektig hos byfuten i Larvik i fire år og sidan på Bratsberg amtskontor i Porsgrunn i seks år. Frå 1853 til 1873 var han underrettssakførar i Larvik. I 1873 fekk han stillinga som sorenskrivar og byfut i Flekkefjord. Frå 1880 var han sorenskrivar i Nes i Akershus, døydde på sorenskrivargarden i Ullensaker allereie to år etter han kom dit.
Olsen var Porsgrunn by sin representant på Stortinget i 1851 og kjøpstaden Flekkefjord sin representant perioden 1877-79. I 1851 var han sekretær i Lagtinget og medlem i Justiskomite nr 1 og i Lovkomiteen, medan han 1877-79 var medlem i Lagtinget og i Budsjettkomiteen.
Delikatesse
Delikatesse (frå fransk délicatesse) er ein lekker matrett eller ei matvare som nokon set stor pris på. Omgrepet kan visa til mange ulike typar mat, som lokal eller regional tradisjonsmat, luksusrettar, fint tillaga pålegg, salat og anna. Ein delikatesseforretning er ein butikk som spesialiserer seg på delikatesser.
«Delikatesse» kan også visa til takt eller finkjensle, særleg i eldre språkbruk.
Tagetes lucida
Tagetes lucida er ein planteart i fløyelsblomslekta i korgplantefamilien. Den kjem opphavleg frå det sørlege Mexiko og Guatemala.
Arten har ikkje noko offisielt norsk namn, men blir kalla glanstagetes, tagetesestragon eller lakrisfløyelsblom.
Kassittar
Kassittar var eit folk i det gamle Nære Austen. Dei kontrollerte Babylonia etter at det fyrste babylonske dyanstiet fall rundt 1595 f.Kr. fram til rundt 1155 f.Kr. Namnet til kassittane for seg sjølve var truleg galzu, men dei er også blitt omtalt som kaššu, kassi, kasi og kashi.
Tagetes lucida
Det er ein opprett, greina halvbusk som blir 45-75 cm høg. Blada er smalt lansettforma til avlange og skinande mellomgrøne. Kruste blad har ei søt duft av dragon og kan nyttast i salatar. Blomsterkorgene blir ca 1,5 cm breie og har 3-5 gullgule kantblomster. Arten blomstrar om sommaren og hausten. Klipper ein av visne blomster blir det heile tida danna nye.
Kassittar
Kassittane fekk kontroll over Babylon etter at hettittane erobra byen i 1595 f.Kr. (eller 1531 f.Kr. etter den korte kronologien), og skipa eit dynasti som fyrst hadde base i Babylon og seinare i Dur-Kurigalzu. Det 500 år lange styre deira la grunnlaget for utviklinga av seinare babylonske kulturar. Stridsvogna og hesten, som kassittane tilba, kom fyrst i bruk i Babylonia på denne tida.
Tagetes lucida
Dyrking
Arten blir vanlegvis dyrka som eittårig i Skandinavia og toler ikkje frost. Han kan òg dyrkast i plantekasser og kan overvintre i svalt, men frostfritt miljø. Planta kan sjåast på som heilt frisk og til vanleg får den ingen sjukdommar. Planta krever ein solrik plass, men kan tolerere halvskugge. Den bør plantast på godt drenert jord og tole tørke godt når den er etablert. Arten kan dyrkast fram frå frø, men òg stamstiklingar og deling fungerer bra om ein har planter som har overvintra.
Staro Orjakhovo
Staro Orjakhovo (bulgarsk Старо Оряхово) er ein landsby i kommunen Dolni tsjiflik i provinsen Varna i Bulgaria. Ved folketeljinga i 2011 hadde landsbyen 2 600 innbyggjarar.
Kfar HaNassi
Kfar HaNassi (hebraisk skrift, tyder Presidentlandsbyen) er ein kibbutz nord i Israel. Han ligg 35 km nord for Genesaretsjøen, og 6 km aust for Rosh Pinna (nær åsane ved Jordanelva), og høyrer til Øvre Galilea regionale kommune.
Historie
Kibbutzen vart grunnlagd i 1948 av ei gruppe britiske jødar immigrantar, som var medlemmar av Habonim-rørsla. Han vart først kalla Kibbutz HaBonim, men namnet vart sidan endra til Kfar HaNassi, etter Chaim Weizmann, den første presidenten i Israel.
I 2007 hadde Kfar HaNassi 300 innbyggjarar, mange born.
Egelsee i Bern
Egelsee eller Egelmösli er ein innsjø i byen Bern i Sveits. Han har eit overflateareal på 1,52 ha. Innsjøen er ein del av ein park som strekkjer seg til Paul Klee Zentrum. Somme år vert isen på vinterstid tjukk nok til at ein kan stå på skeiser.
Smågullstjerne
Smågullstjerne (Gagea minima) er ei plante i gullstjerneslekta i liljefamilien. Arten kjem frå Europa og Vest-Asia.
I Noreg er arten ein framandart, men det er uvisst korleis han har kome inn. Arten er først funnen i norsk natur i 1873, og er no bufast og naturalisert i Osloområdet. I Framandartslista 2018 er arten registrert med låg risiko (LO).
Rottungen
Rottungen er eit vatn i Nordmarka i Oslo kommune. Vatnet er regulert 2 meter, og ligg då 310 meter over havet, mellom Bjørnsjøen i vest og Gåslungen i aust. Den nordlege delen av vatnet vert kalla Rottungrumpa. Nedslagsfeltet er ikkje særleg stort, tilsiget kjem frå mindre bekkar i nord, vest og sør, medan avløpet er i aust ved Gåslungen gard. Det er fleire gode teltplassar ved vatnet, som er lett tilgjengeleg. Det går skogsbilveg forbi vatnet, mot Skjærsjøen og Maridalen i sør, og mot Movatn i aust.
Mount Roe
Mount Roe er eit flatt, stort sett isdekt fjell oppom vestsida av Liv-breen. Det ligg 1 nautisk mil (19 km) nordaust for Mount Wells ved søraustenden av Kronprins Olavfjella. Det vart namngjeve av Advisory Committee on Antarctic Names (US-ACAN) etter løytnant Donald W. Roe jr. i U.S. Navy-skvadron VX-6 som overvintra i 1961 ved McMurdo-basen og som var tryggleiksfunksjonær i skvadronen 1962-63.
Salman av Saudi-Arabia
Salman bin Abdulaziz, eller Salman av Saudi-Arabia er konge av Saudi-Arabia. Han har òg vore forsvarsminister sidan 2011, og var tidlegare guvernør av provinsen Ar Riyad frå 1963 til 2011.
Salman vart konge av Saudi-Arabia 23. januar 2015, etter at halvbroren Abdullah døydde.
Filmfare
Filmfare er eit engelskspråkleg tidsskrift om den hindispråklege filmindustrien, ofte kjend som Bollywood. Bladet blei grunnlagd i 1952 og blir gjeve ut av Worldwide Media, eit dotterselskapav The Times Group, den største mediegruppa i India. Sidan 1954 har det stått bak dei årlege Filmfare-prisane Filmfare Awards, Filmfare Awards South og Filmfare Awards East. <!--
History
In 1953, it further emboldened its place in the Indian film industry, when it established two motion picture awards. First the Filmfare Awards for movies in Hindi, and the Filmfare Awards South for movies in the Kannada, Malayalam, Tamil, and Telugu languages both started in the same year. The awards were based on Academy Awards, with a difference that the winners were decided by readers votes, thus known as "popular awards". The annual Filmfare Awards ceremony, held in Mumbai, is one of the oldest and most prominent film events in India.
Circulation dropped in the early 1990s, prompting the publishers to attach free consumer products (like soaps or shampoo sachets) to the magazine. Additionally, special monthly editions with a few pages dedicated to Malayalam, Tamil and Telugu cinema were begun.
Filmfare Awards East for films from West Bengal, Odisha and Assam was started in 2014.
In 2005 Filmfare and some other publications, most notably Femina, and Indian editions of Hello, Good Food, Top Gear, and Good Homes were split off into a subsidiary. The new ownership, Worldwide Media, is a 50:50 joint venture between The Times Group and BBC Magazines, the publishing division of BBC Worldwide. Thereafter in October 2011 Worldwide Media became a wholly owned subsidiary of Bennett, Coleman & Co. Ltd. (BCCL), the parent company of the Times Group. The Hindi language edition of Filmfare was launched in 2011.
See also
-->
Konformitet
Konformitet vert forstått som det å innordna seg dei normene som gjeld i ei gruppe eller eit samfunn meir generelt. Konformitet er ei form for sosial påverknad der bestemde normer påverkar tenking og åtferd. Denne påverknaden kan skje både i små og store grupper, og òg i samfunnet generelt. Konformitet skilst frå det å lyda andre og det å samtykka til det andre ber om.
Funksjon
Menneske opptrer ofte konformt for å bevare harmoni innover i ei sosial gruppe. Å opptre avvikande frå norma, nonkonformisme, kan innebera eit høve for sosial avvising frå gruppa si, noko som sjeldan er ønskeleg. Konformitet er eit gruppefenomen og faktorar som kan vera med på å påverka i kva for ein grad eit individ opptrer konformt er blant anna gruppestorleik, einstemmigheit, status, tidlegare forplikting og offentleg oppfatning.
Påverknaden skjer i små grupper og i samfunnet som heilskap, og kan koma etter subtile ubevisste påverknader, eller ved direkte og utilslørt sosialt press eller gruppepress. Samsvarsfråsegna kan finnast i nærvær av andre, eller når ein person er åleine. Til dømes har menneske ein tendens til å følgja sosiale normer når dei et eller ser på TV, sjølv når dei er åleine.
Typar konformitet
Konformitet skjer gjennom sosial påverknad, og ein skil gjerne mellom to ulike typar nemleg informasjonsbasert sosial påverknad og normativ sosial påverknad.
Informasjonsbasert sosial påverknad
Ved informasjonsbasert sosial påverknad handlar menneske konformt ved å tru at handlingane til andre menneske reflekterer den korrekte åtferda i ein gjeven situasjon. Dette hender som regel i tvitydige situasjonar der menneske er usikre på kva slags åtferd som er passande, og handlar på bakgrunn av førehandstrua av at andre innehar meir kunnskap om situasjonen enn ein sjølv. Informasjonsbasert sosial påverknad vart først dokumentert i Muzafer Sherifs autokinetiske eksperiment frå 1936.
Sherif ville undersøkja korleis ei sosial norm vert etablert i ei gruppe, og han illustrerte dette eksperimentelt i ein ustabil perseptuell situasjon, nemleg ved autokinetisk effekt. I studien vart deltakarar plassert i eit mørkt rom, og fekk melding om å stira på ein stilleståande lysflekk eit stykke unna. På grunn av den autokinetiske effekten ser det for deltakarane ut som om flekken rører seg, sjølv om han i røyndomen står stille. Ulike personar oppfattar ulik grad av rørsle når dei observerer ho åleine. Deltakarane i studien vart seinare spurd om å estimera kor mye lysflekken rørte seg saman med andre, og over tid tenderte deltakarane til å vera samd om kor mykje han rørde seg og svara vart modifisert til å vera konforme med gruppa. Sherif argumenterte for at eksperimentet simulerte korleis sosiale normer utviklar seg i eit samfunn.
Normativ sosial påverknad
Påverknad gjennom normer vert gjerne kalla normativ sosial påverknad og er ein annan type konformitet. Ved å opptre konformt søkjer individ i ei gruppe å føla tilhøyrsle til gruppa og eit behov for å likast og akseptert av andre i gruppa. Å opptre konformt kan motiverast av ei von om å motta løn eller unngå straff gjennom å utvisa semje med gruppa.
Eit eksperiment gjort av Solomon Asch kan stø opp under tendensen til menneske til konformitet i lys av normativ sosial påverknad. Asch samla studentar og fortalde dei at dei deltok i eit eksperiment som skulle studera perseptuell dømmekraft, medan det i utgangspunktet vart studert konformitet. Asch delte dei i ulike grupper for å løysa ei tilsynelatande enkel oppgåve. Berre eit medlem av gruppa var den uvitande forsøkspersonen, resten av gruppa jobba for eksperimentet. Oppgåva gjekk ut på å samanlikna kva for av dei tre linjene som var like lang som standard linje A. Dette var visuelt ikkje vanskeleg å sjå skilnad på. Gruppemedlemmane sat rundt eit bord og skulle etter tur gje eit svar. I følgje planen skulle personane medvite gje det same galne svaret. Då det var turen til forsøkspersonen, tvilte han på si eiga meining, trass i den enkle oppgåva. Dette kan verta forklart med at det hadde vorte danna ei norm om semje og dette er noko personen ikkje ynskte å bryta. Så mange som 37 % oppførte seg i samsvar med meininga til majoriteten, mot 1 % i kontrollgruppa som svara på oppgåva individuelt utan påverknad frå andre. Då forsøkspersonane fekk spørsmålet om kvifor dei svara som dei gjorde, fortale dei at dei gjorde det for å unngå ein mogleg avvisning.
Graden av konformitet i Asch sine studium har likevel vorte diskutert og Hodges og Geyer (2006) har hevda at deltakarane ikkje var like konforme som Asch meinte.
Bibb Latané (1981) har foreslege fleire faktorar som påverkar sannsynet for at ein person vil opptre konformt i samsvar med dei sosiale normene til ei gruppe, blant anna viktigheita av gruppa, fysisk avstand mellom gruppa og ein sjølv og mengd personar i gruppa.
Fylkesveg 631 i Rogaland
Fylkesveg 631 i Rogaland går mellom Kleppa og Fister i Hjelmeland kommune. Vegen er 8,4 km lang.
Mount Ropar
Mount Ropar er eit fjell, 2420 moh, heilt aust i Canopy Cliffs i Queen Elizabeth Range. Det vart namngjeve av Advisory Committee on Antarctic Names (US-ACAN) etter Nicholas J. Ropar jr. som var metorolog i Weather Central ved Little America V, 1958.
Summit Ridge
Summit Ridge er ein rygg, 380 moh, med ein bratt isskråning på nordsida og ei klippe på sørsida. Han strekkjer seg austover frå Passes Peak i 0,5 nautiske mil (0,9 km) og ligg 2 nautiske mil (3,7 km) sør for botnen av Hope Bay nordaust på Den antarktiske halvøya. Området vart først utforska av Den svenske antarktisekspedisjonen i 1901-04. Summit Ridge vart først kartlagt og namngjeven av Falkland Islands Dependencies Survey (FIDS), 1945. Namnet er teken frå nærliggande Summit Pass.
Edgar Aubert de la Rüe
Edgar Aubert de la Rüe var ein fransk-sveitsisk geograf, geolog, reisande og fotograf som først og fremst studerte øyane Saint-Pierre-et-Miquelon, Kerguelen og Vanuatu. Mount Aubert de la Rue på øya Heard er eit fjell med namn etter han.
Grotesk
Grotesk er i daglegtale noko som er rart, fantastisk, stygt eller bisart. Det blir òg nytta til å skildra merkelege former som fabeldyr som vasskastarar på kyrkjebygg, komplekse figurar innan litteraturen, ei nemning for skrifttype, og har i tillegg ei rekkje bestemde meiningar innanfor ulike fagområde. Nokre av desse tydingane kan ein òg omtala som groteskeri eller groteskornamentikk.
Edgar Aubert de la Rüe
Familie
Edgar Aubert de la Rüe var fødd i Genève som son av kuratoren for det offentlege biblioteket i Genève, Hippolyte Aubert de la Rüe (1865-1923), og den franske kona hans, Élisabeth Pasteur (1877-1960).
Grotesk
Ordet «grotesk» kjem frå den same latinske rota som «grotto», i tydinga ei lita grotte eller hòle. Den opphavlege meininga var avgrensa til ein overdriven stil innanfor antikken romersk dekorativ kunst som sidan vart gjenoppdaget og kopiert i Roma i renessansen. «Grottene» var faktisk rom og korridorar i Domus Aurea, det uferdige palasskomplekset som blei byrja av keisar Nero etter den store brannen i Roma i år 64. Domus Aurea gjekk gløymt og blei gjengrodd før det blei gjenoppdaga. Frå italiensk spreidde omgrepet seg til andre europeiske språk, og omgrepet hadde lenge ein tradisjon i å knytast til det arabeske innanfor særskilde former for dekorativt mønster som nyttar element som boga bladverk, og generelt om fantastiske menneske- og dyreframstillingar.
Sidan minst på 1700-talet har grotesk på fransk, tysk og engelsk (og sidan på norsk) blitt nytta som eit generelt adjektiv for det merkelege, fantastiske, stygge, upassande, ubehagelege eller avskyelege, og blir såleis ofte nytta til å skildra merkelege innretningar og forvrengte former, som karnevalmasker. I kunsten, teaterførestillingar og i litteraturen kan likevel grotesk òg referera til noko som på same tid kan gje publikum ei kjensle av ubehag forutan empatisk medlidenheit. Meir bestemt kan groteske former på gotiske bygningar, når dei ikkje er nytta som vassavløp, i tillegg til å kallast gargoylar òg bli kalla groteskar.
Sullivan Heights
Sullivan Heights er ei kompakt fjellgruppe på opp mot 2760 moh i Mount Levack med mellom andre Mount Farrell, Mount Segers og Mamarchev Peak. Gruppa ligg 21 km aust-nordaust for Mount Tyree i Sentinel Range i Ellsworth Mountains. Gruppa strekkjer seg over 20 km og inneheld Crosswell-, Ellen- og Daterbreen.
Egelsee i Bubikon
Egelsee er ein innsjø i kommunen Bubikon i kantonen Zürich i Sveits. Han har eit overflateareal på 4,3 ha.
Grotesk
Innan kunst
Innan kunsten er groteskar ei dekorativ form for arabeskar, typisk veggmåleri, relieff eller veggdekorasjonar, med utstrekt bruk av menneske, dyr og plantar, gjerne spesielle dyrefigurar som fabeldyr. Desse var på moten i Roma i antikken og i renessansen, både som veggdekorasjonar og bokillustrasjonar. I mellomalderen laga ein gjerne illuminerte tekster i bøkene der til dømes fyrste bokstav på ei side var svært grafisk og dekorativ – dette kan ein òg kalla ein grotesk.
Innan typografi
Grotesk (òg kalla sans serif) er nemninga på skrifttypar utan seriffar. Namnet blei skapt av William Thorowgood, den fyrste som laga ein grotesk skrifttype med små bokstavar (minuskel), i 1832. Groteske skrifttypar for store bokstavar (versal/majuskel) kan sporast attende til det gamle Hellas, men fanst i moderne tid frå 1816.
Innan litteratur
Dei tidlegaste skrivne tekstene skildrar groteske hendingar og forferdelege skapningar. Mytisk litteratur er ei rik kjelde på monster; frå einaugde kyklopar i Theogonien av Hesiod til Polyfemos i Odysseen av Homer. Ovid sine Metamorfosar er ei anna rik kjelde for groteske forvandlingar og mytiske hybridvesen. Horatius sin Den poetiske kunsten gjev ei formell innleiing til klassiske verdiar og farene ved det groteske eller blandingsformer. Litterære tekster av ulike blandingssjangrar, som farsar eller pantomimar, er tidvis kategoriserte som groteske. Gotiske tekstar har ofte groteske komponentar med omsyn til figurar, stil og plassering. I andre tilfelle kan miljøet som er skildra vera grotesk, – om det er urbant, som hjå Charles Dickens, eller som i den delen av amerikanske sørstatslitteraturen som blir kalla for sørstatsgotikk. Det groteske i litteraturen har blitt undersøkt i høve til sosiale og kulturelle formasjonar som karnevalelement hjå François Rabelais og Mikhail Bakhtin. Den amerikanske litteraturforskaren Terry Castle har studert tilhøvet mellom metamorfose, litterær skriving og maskerade.
Ei anna betydeleg kjelde for det groteske er satiriske skrifter frå 1700-talet. Jonathan Swift sine Gullivers reiser gjev ei rekkje tilnærmingar til grotesk representasjon. I poesi gjev tekstene til Alexander Pope mange døme på det groteske.
Victor Hugo si Ringaren i Notre Dame handlar om ein av dei mest karakteristiske litterære groteske skikkelsane. Quasimodo, ringaren med pukkelryggen, blir framstilt som ein figur med grotesk utsjånad, men som har eit sympatisk vesen når ein blir kjent med han. Doktor Frankensteins monster kan òg vurderast som grotesk, på lik linje med Operafantomet og Venleiken og uhyret. Andre døme som kan nemnast er det romantisk-groteske hos Edgar Allan Poe, E.T.A. Hoffmann, i den tyske rørsla Sturm und Drang på slutten av 1700-talet og i Tristram Shandy av Sterne. Groteskane i romantikken er generelt langt meir forskrekkelege og mørke enn dei frå mellomalderen, som feira latter og fruktbarheit.
Sørstatsgotikken blir ofte identifisert med det groteske, og William Faulkner blir ofte nemnd som den fremste representanten. Flannery O'Connor si novelle «A Good Man Is Hard to Find», frå 1955 handlar om ein som ikkje passar inn, ein seriemordar som  opplagt er ein lemlesta sjel, fullstendig ufølsom for menneskeleg liv, men driven av jakta på sanninga. Eit anna hyppig sitert døme på det groteske frå forfattarskapen til O'Connor er novella «A Temple Of The Holy Ghost» frå 1955, der spørsmålet blir stilt om ein hermafroditt på ein katolsk jenteskule er ein del av Guds plan. Den amerikanske forfattaren Raymond Kennedy blir òg knytt til den litterære tradisjonen med det groteske.
Innan arkitektur
Desse skulpturane blir ofte blanda saman med vasskastarar, men groteskane er ikkje laga for å leia vatn. Denne skulpturtypen blir òg kalla chimera.
Sullivan Heights
Fjella vart namngjevne i 1997 av Advisory Committee on Antarctic Names (US-ACAN) etter Cornelius Wayne Sullivan som var ein amerikansk oseanograf i United States Antarctic Program (USAP) og feltleiar for havisstudiar i McMurdo Sound, 1980–86, 1988 og 1989. Han hadde sidan fleire stillingar for ekspedisjonar til Antakrtis.
Edgar Aubert de la Rüe
Karriere
Edgar Aubert de la Rüe vart tilsett som ingeniør-geolog ved universitetet i Nancy og som vitskapleg rådgivar for dei franske sørterritoria. Han var òg doktor i naturvitskap ved universitetet i Paris.
Som medarbeidar ved Muséum national d'histoire naturelle i Paris førte dei geologiske aktivitetane han til å utføra vanskelege undersøkingar rundt om i den franske unionen: Marokko, Elfenbeinskysten, Midt-Kongo, Madagaskar, Réunion, Syria-Libanon og Fransk Polynesia.
Den 7. desember 1951 vart Edgar Aubert de la Rüe vald som ein av tilsvarande medlemar av det franske vitskapsakademiet.
Kerguelen
I 1928 vart Edgar Aubert de la Rüe skulda av brørne Henry og René-Émile Bossière, konsesjonærar for utnyttinga av Kerguelen-øyane, for systematiske oppdrag med håp om å oppdaga mineralressursar. Geologen, leidd av kona hans og med hjelp frå hyrdingar i Port-Couvreux, reiser deretter i alle retningar innover i landet fyrst frå 12. november 1928 til 25. februar 1929, deretter frå 25. januar til 27. mars 1931. nærværet av kull, som Bossière-brørne håpte på, er ubetydeleg. Likevel forbetra undersøkingane og den følgjande avhandlinga skrive av Aubert de la Rüe den geologiske kunnskapen om Kerguelen-øyane.
Frå 11. desember 1949 til 16. januar 1950 følgde han Pierre Sicaud for å etablera Port-aux-Français og besøkte Kerguelen-øyane igjen frå 12. desember 1951 til 6. januar 1953.
Den franske somaliske kysten
Han oppheldt seg på den franske somaliske kysten frå november 1937 til mai 1938, akkompagnert av kona hans
Quebec
Mellom 1938 og 1949 utførte han geologiske kartlegging undersøkingar for energidepartementet i Quebec (no kalla Ministère de l’Énergie et des Ressources naturelles du Québec (MERN). Dei mange geologiske rapportane han skreiv der, blir tatt vare på på MERN